
Број: 02 - __________                                                                                                П Р Е Д Л О Г
_______ 2025 година
С к о п ј е
ЗАПИСНИК
од Дванаесеттата седница на Управниот одбор на
Фондот за здравствено осигурување на Република Северна Македонија,
одржана на 01 јули 2025 година со почеток во 10,10 часот 
во просториите на Фондот 


Присутни членови на Управниот одбор:
· [bookmark: _Hlk184113351][bookmark: _Hlk100059169]Дритан Даути- претставник од Министерсто за здравство–претседател;
· д-р Димитар Димитриевски - претставник од здружението на пензионерите– член;
· Маја Чемерикиќ Велковска– претставник од Организацијата на потрошувачи – член;
· проф. д-р Калина Гривчева Старделова- претставник од Фармацевтска комора на Македонија – член;
· Трпе Деаноски- претставник од Сојузот на синдикатите на Македонија – член;
· Бранко Азески- претставник од Сојуз на стопански комори на Македонија – член.

Отсутни членови на Управниот одбор:
· [bookmark: _Hlk177543659]Ирена Петковски- претставник од Министерството за финансии – заменик на претседателот.

Присутни од ФЗОРСМ:
· Сашо Клековски, ВД Директор на ФЗОРСМ;
· Бранко Аџигогов, ВД Директор на ФЗОРСМ;
· Христо Трповски, раководител на одделението за регрес и судски постапки,во својство на лице одговорно за организирање на работата на Управниот одбор на ФЗОРСМ;
· Емилија Младеновска, со овластување деловен секретар во својство на записничар.

Седницата ја отвори и водеше Дритан Даути, претставник од Министерството за здравство. Бидејќи со решение на Владата е именуван за член на Управниот одбор на 24 јуни 2025 година и ова е прва седница на која учестува во работата, на почетокот се претстави на членовите на Управниот одбор а тие му посакаа успешна работа. Со оглед дека во 2025 година, претседател на Управниот одбор е претставникот од Министерството за здравство, се констатира дека Дритан Даути е претседател на Управниот одбор. Потоа тој утврди дека се присутни шест членови на Управниот одбор, со што условите за полноважно работење и одлучување се исполнети, по што го прочита претходно доставениот

П Р Е Д Л О Г - Д Н Е В Е Н  Р Е Д

· [bookmark: _Hlk202444353]Усвојување на записникот од Единаесетата седница на Управниот одбор одржана на 23 април 2025 година

1. [bookmark: _Hlk196381693][bookmark: _Hlk202444383][bookmark: _Hlk181777882]Разгледување на Предлог од Стручната комисија која го утврдува предлогот на Листата на лекови кои паѓаат на товар на Фондот, за утврдување на лекови на Листа А и Листа Б, со ранг листа; 
2. Предлог за донесување Одлука за формирање на второстепена комисија за лекување во странство; 
3. Предлог за донесување Правилник за изменување и дополнување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита;
4. [bookmark: _Hlk196466461]Предлог за донесување Правилник за дополнување на Правилникот за специјализирана медицинска рехабилитација како продолжено болничко лекување;
5. Предлог за донесување Правилник за начинот на плаќање во специјалистичката стоматолошка здравствена заштита;
6. [bookmark: _Hlk196381605]Предлог за донесување на Правилник за индикациите за остварување на право на ортопедски и други помагала
7. [bookmark: _Hlk189207856]Предлог за донесување Одлука за усвојување на Извештај за расходување на движни ствари, Одлука за усвојување на Извештај за продажба на движни ствари; 
8. Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерството за здравство и Фондот за здравствено осигурување;
9. Предлог за утврдување на референтни цени на здравствени услуги;
10. Предлог одлука за дополнување на одлуката за утврдување на цени на ортопедски и други помагала за кои осигурените лица можат да остварат право на товар на Фондот за здравствено осигурување на Република Северна Македонија;
11. Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година;
12. Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториски испитувања во специјалистичко – консултативна здравствена заштита по упат од избран лекар за 2025 година за ПЗУ „Кардиолаб Маџаров“ Охрид;
13. Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативна здравствена заштита за 2025 година за ПЗУ „Генеа“ Скопје и ПЗУ „Белиот цвет“ Струмица;
14. Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативна стоматолошка здравствена заштита од дејностите орална хирургија, ортодонција и протетика за 2025 година за ПЗУ Доминика Битола и ПЗУ Теута Дебар
15. Предлог за донесување Одлука за склучување на договор за издавање  ортопедски и други помагала и Одлука за склучување анекс на договори за издавање  ортопедски и други помагала;
16. Предлог за донесување Одлука за утврдување на формата и содржината на анексите на договорите што Фондот ги склучува со здравствените установи заради купување на здравствени услуги во интерес на осигурените лица;
17. Предлог за донесување Одлука за определување на месечен надоместок за работата на членовите на Управниот одбор на Фондот за здравствено осигурување на Република Северна Македонија;
18. Разгледување на барање од Астрит Шарку, поранешен работник во Подрачна служба Дебар, за надоместување на штета на рати; 
19. Разгледување на барање од ПЗУ Аптека „Мими Фарм“ од Скопје;
20. Разгледување на барање од ПЗУ Аптека „ Даре Фарм“ Чешиново
21. Разно.

По изложувањето на предлог дневниот ред, претседателот праша дали има и други предлози за дневниот ред на денешната седница.

 Директорот Аџигогов предложи точката Предлог за донесување Одлука за определување на месечен надоместок за работата на членовите на Управниот одбор на Фондот за здравствено осигурување на Република Северна Македонија, да се одложи заради вршење дополнителни проверки и повторно да се стави на разгледување во некоја понатамошна седница, членовите на Управниот одбор се согласија со предлогот. 

Управниот одбор го прифати предлогот дневен ред и  за седницата едногласно го усвои следниот

Д Н Е В Е Н  Р Е Д

· Усвојување на записникот од Единаесетата седница на Управниот одбор одржана на 23 април 2025 година

1. Разгледување на Предлог од Стручната комисија која го утврдува предлогот на Листата на лекови кои паѓаат на товар на Фондот, за утврдување на лекови на Листа А и Листа Б, со ранг листа; 
2. [bookmark: _Hlk202522984]Предлог за донесување Одлука за формирање на второстепена комисија за лекување во странство; 
3. Предлог за донесување Правилник за изменување и дополнување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита;
4. [bookmark: _Hlk202870240]Предлог за донесување Правилник за дополнување на Правилникот за специјализирана медицинска рехабилитација како продолжено болничко лекување;
5. Предлог за донесување Правилник за начинот на плаќање во специјалистичката стоматолошка здравствена заштита;
6. Предлог за донесување на Правилник за индикациите за остварување на право на ортопедски и други помагала
7. Предлог за донесување Одлука за усвојување на Извештај за расходување на движни ствари, Одлука за усвојување на Извештај за продажба на движни ствари; 
8. [bookmark: _Hlk202959408]Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерството за здравство и Фондот за здравствено осигурување;
9. [bookmark: _Hlk202959599]Предлог за утврдување на референтни цени на здравствени услуги;
10. [bookmark: _Hlk202959693]Предлог одлука за дополнување на одлуката за утврдување на цени на ортопедски и други помагала за кои осигурените лица можат да остварат право на товар на Фондот за здравствено осигурување на Република Северна Македонија;
11. [bookmark: _Hlk202959718]Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година;
12. Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториски испитувања во специјалистичко – консултативна здравствена заштита по упат од избран лекар за 2025 година за ПЗУ „Кардиолаб Маџаров“ Охрид;
13. Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативна здравствена заштита за 2025 година за ПЗУ „Генеа“ Скопје и ПЗУ „Белиот цвет“ Струмица;
14. Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативна стоматолошка здравствена заштита од дејностите орална хирургија, ортодонција и протетика за 2025 година за ПЗУ Доминика Битола и ПЗУ Теута Дебар
15. Предлог за донесување Одлука за склучување на договор за издавање  ортопедски и други помагала и Одлука за склучување анекс на договори за издавање  ортопедски и други помагала;
16. Предлог за донесување Одлука за утврдување на формата и содржината на анексите на договорите што Фондот ги склучува со здравствените установи заради купување на здравствени услуги во интерес на осигурените лица;
17. Разгледување на барање од Астрит Шарку, поранешен работник во Подрачна служба Дебар, за надоместување на штета на рати; 
18. Разгледување на барање од ПЗУ Аптека „Мими Фарм“ од Скопје;
19. Разгледување на барање од ПЗУ Аптека „ Даре Фарм“ Чешиново
20. Разно.
Потоа се пристапи кон разгледување на точките на дневниот ред.

· Усвојување на записникот од Единаесетата седница на Управниот одбор одржана на 23 април 2025 година

Управниот одбор без дискусија едногласно го усвои записникот од Единаесетата седница.

[bookmark: _Hlk196391734][bookmark: _Hlk202531566]ТОЧКА 1 - Разгледување на Предлог од Стручната комисија која го утврдува предлогот на Листата на лекови кои паѓаат на товар на Фондот, за утврдување на лекови на Листа А и Листа Б, со ранг листа; 

[bookmark: _Hlk98228839]Директорот Клековски, ги информираше членовите на Управниот одбор за оваа точка од дневниот ред дека се работи за утврдување на предлог на Листата на лекови кои паѓаат на товар на Фондот, формирана од министерство за здравство за усвoјување на два лека што се префрлат од Листата Б-лекови за болничка здравствена заштита на Листата А- лекови за примарна здравствена заштита и тоа за лекот Anastrazol и лекот Letrozol. Во интерес на побрзо снабдување на осигурениците со лекот Anastrazol и лекот Letrozol во местата на нивно живеење или работење, преку ПЗУ аптеките, усогласен ценовен пристап за лековите,  намалување на гужвите и растеретување на ЈЗУ, притоа без дополнителни трошоци односно со можно пренасочување на буџетски средства од ЈЗУ за ПЗУ во истиот буџет на Фондот. Додека за предлог на Стручната комисија за Листата Б за додавање на четири нови скапи лекови на Позитивната листа за БЗЗ, со повеќе индикации потребни се дополнителни проверки и со Министерството за здравство и Стручната Комисија, за утврдување на приоритетите од предлогот, постапките и условите за објективна потврда на фискалниот импакт врз буџетот на Фондот. 

Потоа следеше кратка дискусија на членовите на Управниот одбор, по што предлогот на Листата на лекови кои паѓаат на товар на Фондот, за утврдување на лекови на Листа А и Листа Б, со ранг листа, беше  ставен на гласање  и Управниот одбор едногласно донесе

Одлука 
за изменување и дополнување на Листата на лекови
кои паѓаат на товар на Фондот за Здравствено осигурување
на Република Северна Македонија

ТОЧКА 2 - Предлог за донесување Одлука за формирање на Второстепена комисија за лекување во странство 

Директорот Клековски, информираше дека оваа точка ја ставаме на повторно разгледување која беше одложена во претходната седница на Управниот одбор одржана на 23 април. Со оваа одлука се утврдува нов состав на Второстепена комисија за лекување во странство. 

[bookmark: _Hlk204068963][bookmark: _Hlk196466346]Потоа, Управниот одбор без дискусија  едногласно донесе

Одлука
за формирање на второстепена комисија за лекување во странство

[bookmark: _Hlk202869977]ТОЧКА 3 – Предлог за донесување Правилник за изменување и дополнување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита

Директорот Аџигогов, за оваа точка од дневниот ред информираше дека е техничка измена односно со  надградбата на порталот на Фондот, а во интерес и олеснување во остварување на постапката за БПО за осигурениците и здравственитер установи, Фондот направи промена во делот на одобрување на Известувањето за Бпо со кое се остварува право. Известувањето повеќе не се испраќа по пошта до осигурените лица на домашна адреса, известувањето се потпишува електронски на денот на одржување на Комисијата за остварување право на БПО при Фондот, од страна на претседателот на Комисијата и во истиот момент осигуреното лице го добива како електронска порака на е-пошта и осигуреникот веднаш ќе има увид во одлуката. Додека установата го скенира кодот, и добива потврда дека за тоа лице Фондот одобрил користење на БПО на товар на средствара на Фондот и има увид во податоците до осигуреникот и одобрениот вид на известување (ваучер). Другиот дел олеснување на осигуреното лице е кое на неговата е – пошта го има Известувањето, во идинина нема да треба да земе упат од избран лекар- гинеколог бидејќи правото ќе се остварува врз основа на Известувањето, а се со цел да се олесни постапката на остварување на правото. 

[bookmark: _Hlk203986419]Потоа, Управниот одбор, врз основа на предлогот содржан во работниот материјал за оваа точка, без дискусија едногласно го донесе 

Правилник
за изменување и дополнување на Правилникот за критериумите за склучување договори и начин на плаќање и постапка за остварување на правото и на здравствените услуги за биомедицинско потпомогнато оплодување во здравствените установи кои вршат специјалистичко – консултативна здравствена заштита

[bookmark: _Hlk196466359][bookmark: _Hlk202872476]ТОЧКА 4– Предлог за донесување Правилник за дополнување на Правилникот за специјализирана медицинска рехабилитација како продолжено болничко лекување

Директорот Клековски, информираше дека во основа ова е одговор на барање од Националното здружение за помош и поддршка на лица со мултипла скрелоза, реакции од осигуреници, како и здравствени установи со кои Фондот има склучено договор за овој вид на услуга, со која е регулирано дека рехабилитацијата треба да отпочне најдоцна 2 месеци од добивање на Решението од Фондот. Се предвидува на осигурените лица кои имат право на рехабилитација, само врз основа на контролен преглед и со специјалистички извештај, да остварат право еднаш годишно медицинска рехабилитација односно, да можат правото да го оствари во рок од 6 месеци од добивањето на Решението. Измената е без финансиски импликации по Фоднот, а е во интерес на лицата кои имаат хронични заболувања и хроничен тек на болести и за кои не е важно во кој период од годината ја остваруваат рехабилитацијата, за разлика од останатите лица кои правото го остваруваат после отпустот од болница и за кои е важен и медицински индицираниот рок за почеток на рехабилитацијата. 

Потоа, Управниот одбор без дискусија  едногласно донесе

Правилник
за дополнување на Правилникот за специјализирана медицинска рехабилитација како продолжено болничко лекување

[bookmark: _Hlk196469862]ТОЧКА 5– Предлог за донесување Правилник за начинот на плаќање во специјалистичката стоматолошка здравствена заштита

Директорот Аџигогов, за оваа точка од девниот ред информираше дека  е одржан состанок со претставници на стоматолозите специјалисти и е постигната заедничка согласност за изменување и дополнување на правилникот за критериумите за склучување договори и за начинот на плаќање на здравствените услуги на здравствените установи кои вршат специјалистичко-консултативна стоматолошка здравствена заштита, ќе се воведат нови членови во правилникот со кои ќе се дорегулира видот  и обемот  на здравствени услуги и  начинот на фактурирање на дел од специјалистичките пакети во СКЗЗ-стоматологија за дејноста ортодонција и за дејноста протетика, односно дел од специјалистичките пакети утврдени во Одлуката за утврдување на референтните цени за пакетите завршени епизоди на лекување за специјалистичко-консултативната стоматолошка здравствена заштита, да се фактурираат на начин во дејноста отродонција за специјалистички пакети, здравствената установа ги фактурира најмногу до 15% од број на издадени протези во текот на 6 месеци, додека во дејноста стоматолошка протетика, здравствената установа ги фактурира до 20% од бројот на издадени протези во текот на 6 месеци. 

По објаснувањето, и кусата дискусија на членовите на Управниот одбор што следеше, Управниот одбор едногласно ја донесе предложената

Правилник
за изменување и дополнување на Правилникот за критериумите за склучување договори и за начинот на плаќање на здравствените услуги на здравствените установи кои вршат специјалистичко-консултативна стоматолошка здравствена заштита

ТОЧКА 6 – Предлог за донесување на Правилник за индикациите за остварување на право на ортопедски и други помагала  

 Директорот Аџигогов, за оваа точка од дневниот ред информираше дека по средба со Националниот Сојуз на лицата со телесен инвалидитет Мобилност Македонија, Здружението на пациенти со спинална мускулна атрофија СТОП-СМА и здруженијата на стоматолози-специјалисти, се направија мали но значајни измени и дополнувања на Правилникот, со цел широк опфат на осигурените лица со различни медицински индикации до одредени права, како и воведување на едно ново ортопедско помагало. 
[bookmark: _Hlk199843987]Измените се однесуват на Медицинската индикација Секвели од полиомиелит  се додаде во списокот за ортопедски помагала за остварување право на стандардна лесна инвалидска количка  и на активна инвалидска количка. Други новини со овој правилник се проширување на правото за добивање на помагало инвалидска количка за церебрална парализа со Хередитарна атаксија, со Спинална мускулна атрофија и со  Спина бифида, и проширување на правото за добивање на ортопедското помагало антидекубитално перниче полнето со воздух или гел и за лицата со Спинална мускулна атрофија.

Понатаму, се воведува ново ортопедско помагало Хидрауличен зглоб за дезартикулација на зглоб на колк за лицата со хемипелвектомија (ампутација на колк) и езартикулација на колк. По однос на медицинските индикации утврдени во Списокот на ортопедски и други помагала за достапност на ова помагало битно е да се потенцира дека се ставени само медицинските индикации Z89.6 стекнат недостиг на нога над колено  и Z89.9 стекнат недостиг на екстремитет неозначено бидејќи состојбата хемипелвектомија настанува од различни причини и етиологија како последица на шеќерна болест, канцер, гангрена, кардиоваскуларни проблеми и сл. со цел сите осигурени лица да бидат опфатени без оглед на причината поради која е настаната оваа состојба.Исто така ова портопедско помагало е достапно за сите четири  возрасни категории на лица и тоа: до 7 години, од 7 до 18 години, од 18 до 65 години и за лицата над 65 години.На овие лица со помош на ова посовремено помагало ќе им се овозможи повисок степен на независност и самостојно движење,  а со тоа и поголема вклученост во општествениот живот во целина.

Во делот на заботехнички и забопротетички средства на деца до 18 годишна возраст во случај на пореметена оклузија, артикулација и естетика им беа достапни без партиципација  најмногу до 3 подвижни ортодонтски апарати ”мобилни протези”  без разлика дали станува збор за активен апарат горен или активен апарат долен или двата апарати заедно. Со измената бројот на достапни активни ортодонтски апарати се зголемува на вкупно четири. 

Потоа, Управниот одбор без дискусија  едногласно донесе

Правилник
за изменување и дополнување на Правилникот за индикациите за остварување право на ортопедски и други помагала

[bookmark: _Hlk196470223]ТОЧКА 7– Предлог за донесување Одлука за усвојување на Извештај за расходување на движни ствари, Одлука за усвојување на Извештај за продажба на движни ствари 

Директорот Клековски, за оваа точка информираше дека станува збор за расход на движни ствари согласно со одлуките за расход на движни ствари врз основа на извештаите за попис на средствата, побарувањата и обврските со состојба од 31.12.2016 година заклучно со 31.12.2024 година односно за работи кои со години не се отпишани, неупотребливи работи кои што се со вредност нула поради тоа предлагаме да се донесе одлука и со која ќе побараме одобрение од Владата за да може да се среди нередот по ходниците и подрумите. 

Потоа, Управниот одбор, врз основа на предлогот содржан во работниот материјал за оваа точка, без дискусија едногласно го донесе 
	
Одлука
за усвојување на Извештај за расходување на движни ствари и Извештај за движни ствари
и 
Одлука
за усвојување на Извештај за продажба на движни ствари и Извештај за движни ствари

ТОЧКА 8 – Предлог за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерството за здравство и Фондот за здравствено осигурување

Директорот Аџигогов, за оваа точка од дневниот ред  посочи дека согласно Законот за здрваствено осигурување, како основни здравствени услуги се сметаат и лековите кои што не се наоѓаат на Листата на лекови кои паѓаат на товар на Фондот, а кои јавните здрвасвени услуги ги набавуваат по претходна согласност од Министерстворо за здравство и Фондот за здравствено осигурување. Доставени се барања за добивање согласност од страна на ЈЗУ УК за радиотерапија и онкологија, ЈЗУ УК за кардиологија, ЈЗУК УК за хематологија и ЈЗУ УК за инфективни болести и фебрилни состојби, до Фоднот. Во врска со барањата, согласно Правилникот за изменување и дополнување на Правилникот за начинот на методологијата за утврдување на референтни цена на лекови ги доставуваме пресметаните предлог-референтни цени за дел од лековите од доставените барања. Утврдените референтни цени за лекови ќе се применуваат во постапката за издавање на согласност за набавка на овие лекови, за сите барања на јавните здравствени установи до крајот на календарската година. 
 
По објаснувањето и кусата дискусија што следеше, Управниот одбор едногласно донесе

Одлука
за дополнување на Одлуката за утврдување на референтни цени на лекови што не се на Листата на лекови а се сметаат за основни здравствени услуги и кои јавните здравствени установи ги набавуваат по претходна согласност од Министерството за здравство и Фондот за здравствено осигурување

ТОЧКА 9– Предлог за утврдување на референтни цени на здравствени услуги

За оваа точка на Дневниот ред Директорот Аџигогов извести дека по барање на МАНУ предлагаме воведување на Секвенционирање на целосен егзом кај ретки болести со NGS технологија на двајца и тројца членови од иста фамилија, оваа анализа се спроведува во ИЦГИБ, МАНУ за дијагностика на ретки наследни состојби. За NGS анализата потребно е спроведување кај повеќе членови во фамилијата (брат, сестра, афектирани членови) со цел точно молекуларно дијагностицирање на нови рецесивни наследни болести. Оваа анализа би опфаќала истовремено спроведување на NGS анализата кај двајца или тројца членови од иста фамилија, со што би се намалила и цената на чинење за овие анализи, во колку се пресметуваат како поединечни анализи. Се предлага и воведување на Биоинформатичка ре -анализа на NGS податоци од целосен егзом кај пациенти со ретки болести. 

Потоа, Управниот одбор, врз основа на предлогот содржан во работниот материјал за оваа точка, без дискусија едногласно го донесе 

Одлука
за дополнување на Одлуката за утврдување на референтни цени во специјалистичко–консултативна здравствена заштита

[bookmark: _Hlk203990455]ТОЧКА 10– Предлог одлука за дополнување на одлуката за утврдување на цени на ортопедски и други помагала за кои осигурените лица можат да остварат право на товар на Фондот за здравствено осигурување на Република Северна Македонија

Директорот Аџигогов, укажа дека во оваа точка од дневниот ред  се работи за определување на референтната цена на ортопедското помагало Хидрауличен зглоб за дезартикулација на зглоб на колк, се добива со спроведување на понудената цена во Република Северна Маскедонија и најниската цена за истовидното помагало во референтната земја,  согласно Правилникот за утврдување на начинот и методологијата за утврдување на цени на ортопедски и други помагала.

Потоа, Управниот одбор без дискусија  едногласно донесе

Одлука
за утврдување на цени на ортопедски и други помагала за кои осигурените лица можат да остварат право на товар на Фондот за здравствено осигурување на Република Северна Македонија

[bookmark: _Hlk203990960]ТОЧКА 11– Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година

Директорот Аџигогов, информараше дека во согласност со преговорите со претставници од Стоматолошката комора на РСМ  и Комора на приватно здравство и предложените пакет мерки за нивно финансирање од страна на работната група за ревизија на цени на стоматолошки пакети, како и во согласност со расположливите финансиски средства во буџетот на Фондот за 2025 година, за финансирање на здравствени установи кои вршат специјалистичко-консултативна стоматолошка здравствена заштита од дејностите орална хирургија, ортодонција и протетика, Фондот предлага ревидирање на постоечките договорни надоместоци на специјалистичко-консултативната стоматолошка здравствена заштита од дејноста орална хирургија, ортодонција и протетика зголемување на годишните износи по тимови. 

Потоа, Управниот одбор без дискусија  едногласно донесе

Одлука
за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2025 година


ТОЧКА 12– Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториски испитувања во специјалистичко – консултативна здравствена заштита по упат од избран лекар за 2025 година 

Бранко Аџигогов, укажа дека согласно планот и програмата на здравствените услуги за 2025 година постојат законски предуслови за промена на висината на вкупниот договорен надоместок на здравствени установи за обезбедени услуги од областа на лабораториски испитувања во специјалистичко-консултативната здравствена заштита по упат од избран лекар на ПЗУ Кардиолаб Маџаров  е настаната промена на специјалист, поточно дипломиран инженер по биологија станува специјалист по медицинска биохемија и се додават 40.000 денари месечно за тим со доктор специјалист по биохемија од моментот на исполнување на законските предуслови. 

Потоа, Управниот одбор без дискусија  едногласно донесе

Одлука
за утврдување на висината на вкупниот договорен надоместок на здравствените установи за обезбедени услуги од областа на лабораториски испитувања во специјалистичко – консултативна здравствена заштита по упат од избран лекар за 2025 година

ТОЧКА 13– Предлог за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативна здравствена заштита за 2025 година 

Директорот Аџиогогов, за оваа точка укажа дека станува збор за нов носител на тим и тоа за СКЗЗ-Дијагностички лаборатории ПЗУ Генеа -Скопје има склучено Договор со Фондот од 18.06.2025 година за работа со еден тим од дејноста молекуларна биологија и генетско инжиниерство. Како и за СКЗЗ- Медицински дејности ПЗУ Белиот цвет има склучено договор со Фондот од 22.04.2025 година, за работа со еден тим од дејноста ортопедија. 

[bookmark: _Hlk203993692]Потоа, Управниот одбор без дискусија  едногласно донесе

Одлука
за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативна здравствена заштита за 2025 година

[bookmark: _Hlk196735828]ТОЧКА 14– Предлог за изменување и дополнување на Одлуката за утврдување на висината на вкупниот договорен надоместок на здравствени установи за обезбедени услуги од областа на специјалистичко- консултативна стоматолошка здравствена заштита од дејноста орална хирургија, ортодонција и протетика за 2025 година 

Бранко Аџигогов, укажа дека и во оваа точка од дневниот ред, како кај претходната, станува збор за ПЗУ Доминика – Битола која што има склучено договор со Фондот со важност од 09.04.2025 година, за работа со еден тим од дејноста протетика. Додека ПЗУ Теута- Дебар има склучено договор со Фондот со важност од 07.05.2025 година, за работа со еден тим од дејноста орална хирургија.

Одлука
за утврдување на висината на вкупниот договорен надоместок на здравствени установи за обезбедени услуги од областа на специјалистичко- консултативна стоматолошка здравствена заштита од дејноста орална хирургија, ортодонција и протетика за 2025 година

ТОЧКА 15– Предлог за донесување Одлука за склучување на договор за издавање ортопедски и други помагала и Одлука за склучување анекс на договор за издавање ортопедски и други помагала

Директорот Аџигогов, информараше дека оваа точка од дневниот ред е стандардна за склучување на Договор/Анекс за издавање на ортопедски и други помагала за Приватни здравствени установи кои што ги исполнуваат критериумите според Правилникот за индикациите за остварување права за ортопедски и други помагала и Списокот на ортопедските помагла. Комисијата ја испитува комплетноста на документацијата по што комплетните барања се даваат за одлучување од страна на Управниот одбор.

По објаснувањето, Управниот одбор без дискусија  едногласно донесе

Одлука
за склучување на договор за издавање ортопедски и други помагала

и 
Одлука
за склучување анекс на договор за издавање ортопедски и други помагала

ТОЧКА 16– Предлог за донесување Одлука за утврдување на формата и содржината на анексите на договорите што Фондот ги склучува со здравствени установи заради купување на здравствени услуги во интерес на осигурените лица

Директорот Аџигогов, информираше дека во договорот за извршување и плаќање на здравствени установи во специјалистичко-консултативната стоматолошка здравствена заштита, потребно е да се склучи нов Анекс на договор.  Каде што во дел од договорот ,,Еднострано раскинување на договорот’’ се додава нова точка која гласи по извршена контрола се констатира дека здравствената установа фактурира фиктивни здравствени услуги кон Фондот. Со воведување на оваа одредба во договорот ќе се подигне нивото на одговороност во работењето на здравствените установи, и во случај на непочитување односно фактурирање на фиктивни здравствени услуги, Фондот има право еднострано да го раскине договорт со здравствената установа. 

Одлука
за утврдување на формата и содржината на анексите на договорите што Фондот ги склучува со здравствени установи заради купување на здравствени услуги во интерес на осигурените лица

ТОЧКА 17 – Разгледување на барање од Астрит Шарку, поранешен работник во Подрачната служба Дебар, за надоместување на штета на рати 

Директорот Аџигогов, информираше дека станува збор за вработен кој што сега е во пензија кој во 2013 година издал двојазичен образец за упатување на лекување во Република Австрија, иако знаел дека постапката за издавање на тој образец се спроведува во централната служба на Фондот, по што на подрачната служба и се испраќа известување за издавање на образецот, покрај тоа наместо со рок на важење на неколку денови, колку што може да трае итноста, образецот го издал со важност за временски период од 6 месец. По утврдување на неправилното работење на Астрит Шарку, Фондот поднесе кривична пријава, врз основа на која беше поведена кривична постапка пред Основен Суд Дебар. Судот на 18 декември 2024година донесе пресуда со која го осуди на условна казна затвор во траење од шест месеци и го задолжи на Фондот да му ја надомести штетата од 89.837.07 евра, односно 5.390.224,20 денари во рок од три месеци по правосилноста на пресудата. Со оглед на висината на штетата што треба да ја надомести Астрит Шарку, неговиот адвокат поднесе барање да му се овозможи исплатата на штетата да а изврши на пет годишни рати. До Фондот се обрати и г. Фисник Амбари кој наведе дека тој и група донатори би сакале да ја надоместат штетата на пет годишни рати и деа барат за тоа да се склучи договор со Фондот. 

Потоа, Управниот одбор, врз основа на предлогот содржан во работниот материјал за оваа точка, без дискусија едногласно донесе 

Заклучок: Се одобрува да се склучи договор за надоместување на штетата на пет годишни рати со Астрит Шарку и лицата кои изразиле подготвеност да ја надоместат штетата причинета на Фондот и со договор да се обезбеди гаранција за надоместување на штетата од лицата потписници.
	
ТОЧКА 18- Разгледување на барање од ПЗУ Аптека Мими фарм од Скопје 

Врз основа на работните материјали за оваа точка од дневниот ред, Управниот одбор по куса дискусија едногласно донесе

Заклучок: 
· Барањето на ПЗУ Аптека Мими фарм од Скопје се уважува. 
· Се задолжува стручната служба на Фондот да ги преземе потребните активности за прифаќање на рецептите за спорниот период јануари, февруари и март 2025 година и исплата на фактурите на аптеката. 

ТОЧКА 19- Разгледување на барање од ПЗУ Аптека Даре фарм Чешиново 

Директорот Аџигогов, инфоримараше дека во оваа точка станува збор за здравствена установа ПЗУ Аптека Даре фарм Чешиново каде што од 01 март 2025 година аптеката работела без фармацевтски техничар, од причина што аптеката се соочила со недостиг на кадар на територија на општина Кочани и Чешиново - Облешево, да се овозможи на ПЗУ аптека Даре фарм да се продолжи рокот за комплетирање на фармацевтскиот тим и исплата на месечен надоместок најмногу до крајот на годината и тоа под услов да достави доказ за неуспешно спроведен оглас за вработување на фармацевтски техничар од надлежната подрачна единица на Агенција за вработување на РСМ. 

Потоа, Управниот одбор без дискусија  едногласно донесе

Заклучок: На  ПЗУ Аптека Даре фарм Чешиново ѝ се одобрува продолжување на рокот за комплетирање на фармацевтскиот тим и исплата на месечен надоместок најмногу до крајот на 2025 година.  Здравствената установа да достави доказ за неуспешно спроведен оглас за вработување на фармацевтски техничар од надлежната подрачна единица на Агенција за вработување на РСМ.

ТОЧКА 20- Разно 

По разгледување на точка 19 од дневниот ред, бидејќи не беа дадени предлози за дискутирање по точката разно, дневниот ред беше исцрпен и претседателот Дритан Даути во 11,35 часот ја заклучи Дванаесеттата седница на Управниот одбор на Фондот.

                Записничар,                                                             Управен одбор/Këshilli drejtues
    Емилија Младеновска                                                               Претседател/Kryetar,
[bookmark: _Hlk125545888]                                                                                           Dritan Dauti                                                           

